Heinrich Johann Gustavson

Heinrich Johann Gustavson (meistrimärk HIS, 1720 Kuressaare – 1774) oli kullassepp Narvas 1746–1747 ja Vaivaras alates 1747, Tallinna kaasmeister alates 1755.

Ta oli Kuressaare kullassepa Arnold Gustavsoni poeg, õppis Riias Jacob Happachi juures, veetis rännuaastad Moskvas, Peterburis ja Riias, oli 1745 sell Narva meistri Ludolf Ludersi juures. 

Varsti pärast Narva kodanikuks ja meistriks saamist asus Gustavson elama väljapoole Narva piire Vaivara mõisa, töötades seal pööningujänesena krahv Karl von Sieversi kaitse all vaatamata Narva kullasseppade tsunfti vastuseisule. Kuni Tallinna kaasmeistriks vastuvõtmiseni kasutas ta oma teostel ainulaadset liiliakujulist Vaivara "linnamärki", mis oli ilmselt inspireeritud Sieversite perekonnavapist.

Kategooria:Narva linnaelanikud
Kategooria:Tallinna kullasseppade tsunfti kaasmeistrid
Kategooria:Baltisakslased
Kategooria:Sündinud 1720
Kategooria:Surnud 1774